## **CODI PWYSAU CYMRU – RHEOLWR LLWYBR PERFFORMIAD, LLAWN-AMSER.**

Mae Codi Pwysau Cymru yn dymuno penodi **Rheolwr Llwybr Perfformiad**. Mae lleoliad y swydd yn hyblyg. Y cyflog yw £30,00 y flwyddyn.

**Y RÔL**

Fel Rheolwr Llwybr Perfformiad byddwch yn arwain ac yn gweithio fel rhan o dîm er mwyn cynorthwyo i ysgogi ein strategaeth ar gyfer **magu pencampwyr** a chefnogi mewn meysydd strategol eraill: **datblygu ein pobl** a **gweithio gyda’n gilydd**.

[.](https://weightlifting.wales/what-we-do)

**CYFRIFOLDEBAU**

**Magu Pencampwyr**

* Gweithio gydag is-bwyllgor perfformiad y Bwrdd i adolygu a chyflawni pob agwedd o lwybrau perfformiad a datblygu Codi Pwysau a Chodi Pwysau gyda Phŵer Para
* Rhoi arweinyddiaeth mewn gwersylloedd hyfforddi a pharatoi yn ogystal â mewn digwyddiadau rhyngwladol, gan weithredu fel prif hyfforddwr a/neu reolwr tîm yn ôl yr angen.
* Creu llwybr datblygu athletwyr, lle mae athletwyr a hyfforddwyr yn ffynnu.
* Darparu gwasanaeth cymorth gwyddoniaeth a meddygaeth ryngddisgyblaethol.

**Datblygu ein Pobl**

* Datblygu ac arwain gweithlu hyfforddi.
* Rhoi arweiniad i hyfforddwyr am gynllunio ac adolygu rhaglenni hyfforddi unigol ar gyfer athletwyr sy’n cael eu hariannu.
* Rhoi cefnogaeth i athletwyr yn y cyfnod pontio, y tu hwnt i'w gyrfaoedd cystadleuol uwch.

**Gweithio Gyda’n Gilydd**

* Cefnogi creu partneriaethau gyda rhanddeiliaid allweddol, datblygu rhaglenni academi a llwybrau trosglwyddo talent i ac oddi wrth Codi Pwysau Cymru.
* Rheoli perthynas â chydweithwyr yn Chwaraeon Anabledd Cymru, Gemau'r Gymanwlad Cymru, Chwaraeon Cymru, UK Anti-Doping a British Weightlifting.

**MANYLEB Y PERSON**

Bydd gan yr ymgeisydd llwyddiannus brofiad helaeth o hyfforddi ar lefelau elît a’r rhai sy’n datblygu ac integreiddio gwyddor chwaraeon, meddygaeth chwaraeon a rhaglenni hyfforddi. Bydd ganddynt brofiad o gynhyrchu, gweithredu a monitro cynlluniau a chyllidebau.

Mae gwybodaeth gadarn am gystadlaethau cylchol ar lefel ryngwladol, methodoleg hyfforddi, egwyddorion fel sail datblygiad hirdymor athletwyr a deddfwriaeth diogelu gyfredol yn ogystal ag ymarfer da yn ofynion hanfodol.

Bydd yr ymgeisydd llwyddiannus yn gyfathrebwr rhagorol, gyda'r gallu i ysbrydoli, trefnu a chymell eraill. Byddant yn creu a chadw perthnasau, yn meddu ar sgiliau hunan drefnu er mwyn rheoli llawer o brosiectau ar yr un pryd a chyflawni o dan bwysau.

Mae’n angenrheidiol eu bod yn meddu ar drwydded yrru ddilys, DBS uwch, tystysgrif diogelu ddilys a bod ganddynt drwydded hyfforddi Codi Pwysau Prydeinig o fewn 6 mis ar ôl dechrau yn y swydd.

Mae canolbwyntio ar y nod, gweithio’n dda fel rhan o dîm, agwedd hyderus, uniondeb a safonau moesol uchel yn nodweddion hanfodol.

Mae gallu siarad Cymraeg a phrofiad o hyfforddi codwyr pwysau elît a rhai sy’n datblygu yn ddymunol, ond ddim yn hanfodol.

Cliciwch yma i weld y swydd ddisgrifiad a manyleb y person llawn.

**EIN DATGANIAD CYDRADDOLDEB**

*Mae Codi Pwysau Cymru wedi ymrwymo i wneud ein chwaraeon yn hygyrch i gyfranogwyr o bob cefndir cymdeithasol ac ethnig. Rydym yn parhau i roi mentrau ar waith i ddatblygu cyfleoedd a lleihau rhwystrau i gymryd rhan. Mae’n hynod bwysig bod holl staff Codi Pwysau Cymru ac aelodau bwrdd, ynghyd ag aelodau a gwirfoddolwyr, yn deall sut maent yn cyfrannu at ein polisi Cydraddoldeb.*

**DYDDIAD CAU I GYFLWYNO CAIS: 29 Ebrill 2022 am 17:00.**

Dylai ymgeiswyr gyflwyno llythyr eglurhaol a CV, **yn esbonio'n glir sut maent yn bodloni holl ofynion hanfodol y swydd hon,** a’i anfon at sylw Hannah Powell: hannah.powell@weightlifting.wales.

I drefnu sgwrs anffurfiol am y rôl, cysylltwch â’r Rheolwr Strategaeth a Datblygu, Simon Roach simon.roach@weightlifting.wales

**DYDDIADAU CYFWELD: Bydd cyfweliadau yn digwydd yn ystod yr wythnos** **16 – 20 Mai 2022.**